नेशनल डेस्कः मोदी सरकार लोकसभा चुनावों के मद्देनजर कई कदम उठाने पर विचार कर रही है। उनमें से एक डाक्टरों और यहां तक कि केंद्र सरकार के कर्मचारियों की सेवानिवृत्ति आयु को बढ़ाना भी शामिल है। इस संबंधी एक प्रस्ताव केंद्रीय स्वास्थ्य मंत्रालय के पास है जिसमें डाक्टरों की सेवानिवृत्ति आयु मौजूदा 65 वर्ष की बजाय 70 वर्ष करने का विचार है। देश में डाक्टरों की भारी कमी है और वास्तविकता यह है कि 50 करोड़ लोगों को आयुष्मान भारत हैल्थ योजना के तहत लाया जाएगा जिसके लिए बड़े पैमाने पर डाक्टरों की जरूरत होगी। मंत्रालय का प्रस्ताव पी.एम.ओ. के विचाराधीन भी है। इसका कुछ अन्य पेशेवर सेवाओं पर भी प्रभाव पड़ेगा।